hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy it en fr hy es en es en hy hy hy hy hy hy hy hy hy hy hy hu hy es en es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
2011-ին մեր կողմից չընդունված ոչ պիտանի ռազմամթերքը կրկնակի թանկ գնել է այս իշխանությունը. Սեյրան Օհանյան - Ազգ
Welcome! մուտք գործել Ձեր հաշիվը
Մոռացե՞լ եք Ձեր գաղտնաբառը։ Օգնություն
ա գաղտնաբառը կլինի էլեկտրոնային փոստով ձեզ.
Նորություններ 2011-ին մեր կողմից չընդունված ոչ պիտանի ռազմամթերքը կրկնակի թանկ գնել է այս...
2011-ին մեր կողմից չընդունված ոչ պիտանի ռազմամթերքը կրկնակի թանկ գնել է այս իշխանությունը. Սեյրան Օհանյան
Եթե ինչ-որ մարդիկ փորձում են մանիպուլացնել, խեղաթյուրել փաստերը, նաև խառնակչությամբ զբաղվել, թող գտնեն այդ կոռուպցիոն հետքերն այսօրվա իշխանությունների ղեկավարման ժամանակ:
«Գեներալ-մայոր Ավետիք Մուրադյանին ձերբակալել են, քրեական գործ է հարուցված, որի նախաքննական գաղտնիությունից և անմեղության կանխավարկածից ելնելով ես կարող եմ միայն հետևյալն ասել, քանի որ այդ քրեական գործով ես նույնպես հարցաքննվել եմ՝ մոտավորապես 3-4 ամիս առաջ:
Խնդիրը կայանում է հետևյալում՝ ԱԱԾ հայտարարության մեջ որոշակի փաստերի, տեղեկատվության խեղաթյուրում գոյություն ունի կախված հետևյալ հանգամանքից. 1-ին, որ 2011 թվականին մատակարարող կազմակերպությունը ՀՀ ԶՈւ-ին մատակարարել է ավիացիոն ռազմամթերք, որի 30 տոկոսն ընդունվել էր զինված ուժերի համապատասխան վարչության՝ Գլխավոր շտաբի կողմից և ՊՆ-ն վճարել է դրա դիմաց: 30 տոկոսը պիտանի է եղել, մնացած 70 տոկոսը քանի որ եղել է անպիտան, ՊՆ-ն չի ընդունել, բայց քանի որ դա ռազմամթերք է և մատակարարող կազմակերպությունը խնդրել է, որ ինքը տեղ չունի այդ ռազմամթերքը տանելու համար, մենք ի պահ վերցրել ենք ԶՈւ-ի համապատասխան հրթիռա-հրետանային սպառազինության պահեստներում՝ այն պայմանով, որ մատակարարող կազմակերպությունը ձեռք կբերի թույլտվություն՝ լիցենզիա տարանցիկ փոխադրման, կամ այլ երկիր մատակարարելու, վաճառելու համար»:
Նշված ռազմամթերքի անպիտան մասը, ինչպես նշեց Սեյրան Օհանյանը՝ ձեռք չի բերվել 2011 թվականին, փոխարենը դրա համար ՀՀ ԶՈւ-ը վճարել և ձեռք է բերել 2018 թվականին, երբ արդեն տեղի էր ունեցել իշխանափոխություն.
«2018 թվականին այդ խմբաքանակը զինված ուժերի կողմից կրկնակի թանկ գնով է ընդունվել: Հիմա բոլոր հարցերը պետք է տալ 2018 թվականին այդ ընդունած ժամանակահատվածում եղած ղեկավարությանը: Որտե՞ղ է այստեղ մեր ժամանակի զինված ուժերի ղեկավարության մեղքը:
ԱԱԾ-ն, եթե լինի ազնիվ և փաստերը չխեղաթյուրի, նա պետք է այդ ինֆորմացիայի մեջ ասեր հետևյալը, որ 2011 թվականին զինված ուժերի կողմից չընդունված, բայց ի պահ վերցված զինամթերքը 2018 թվականին արդեն այս իշխանության օրոք գնվել է կրկնակի գնով և այդ փաստերը պետք է ճշտվեր»:
Սեյրան Օհանյանի խոսքով՝ ստեղծված իրավիճակում միտումն այն է, որ այսօր իշխանությունը մինչև պատերազմը, պատերազմի ընթացքում և հետո այս և այլ փաստերի ոչ ճիշտ ներկայացմամբ փորձում է ամեն բան գցել ընդդիմության վրա. «ՀՀ-ում, եթե իմ ղեկավարման ժամանակ այդտեղ ինչ-որ մի թերություն լիներ, հիմա պատկերացնում եք, չէ՞ ինչ աստիճանի էին աղաղակել, իրենք փաստերը ճիշտ չեն ներկայացնում: 2011 թվականին չընդունված զինամթերքը իրենց իշխանության ժամանակ՝ 2018 կամ 19 թվականին իրենք են ընդունել, թող իրենք գնան իրենց հետևից»:
Պատգամավորը վստահեցնում է, որ իշխանություններն ակնհայտորեն անընդհատ միջոցառումներ են իրականացնում հասարակությանը հիմնական խնդիրներից շեղելու ուղղությամբ. «Այստեղ գոյություն ունի հարուցված քրեական գործ և գոյություն ունի գաղտնիություն, նախաքննական և անմեղության կանխավարկած, այդ բոլոր գործընթացները, եթե ուզում են ազնիվ կերպով տանել, թող տանեն, մինչև վերջ բացահայտեն: Այս տարիների ընթացքում անընդհատ ես գտնվել եմ հետապնդման մեջ, անընդհատ շինծու ինչ-որ գործեր են փորձել ձևակերպել և փորձել քրեական հետապնդում իրականացնել, եթե ինչ որ մի բան լիներ, հավատացեք, որ վաղուց արդեն մի բան կանեին: Փորձ արվում է նաև այն մարդկնաց նկատմամբ, ովքեր իրենց անցած ճանապարհով ինչ-որ մի բանի հասել են և մեր հայրենիքի համար ինչ-որ մի բան արել են: Այստեղ խնդիրը արժեքների ոտնահարումն է, արժանիքների ոչնչացումն է, որպեսզի այդ համատեքստում այսօրվա իշխանությունները մեր ժողովրդի, մեր հանրության աչքերում երևան ավելի ազնիվ, ավելի արդար: Ուրեմն կարող եմ ավելացնել հետևյալը՝ թող չփորձեն ավելի ազնիվ երևալ, ավելի նվիրված, քան մենք, մեր թիմի անդամները, որոնք իրենց կյանքով են ցույց տվել այդ ամենը»:
Նախորդ հոդվածըԱյս հարցերը պետք է ստանան պատասխան
Հաջորդ հոդվածըՆԱՏՕ-ի հինգ նավ ժամանել է Վրաստան
ՀԱՐԱԿԻՑ ՀՈԴՎԱԾՆԵՐԱՎԵԼԻ ՇԱՏ ՀԵՂԻՆԱԿԻ
Ջերմուկն անցնում է բնականոն կյանքին. քաղաքապետ
Թշնամին նորից կրակել է ականանետերից
Ադրբեջանի ԶՈւ ստորաբաժանումները, ականանետերի և խոշոր տրամաչափի հրաձգային զինատեսակների կիրառմամբ, կրակ են բացել հայ-ադրբեջանական սահմանի արևելյան հատվածում տեղակայված հայկական մարտական դիրքերի ուղղությամբ
Սերժ Սարգսյանն ու Էդվարդ Նալբանդյանն էլ են Հայաստանը ճանաչել Ադրբեջանի մաս…էդ լեզվի սայթաքում չի,...
Նաիր Յան - 06/10/2022
Նիկոլի «զրպարտության» գործով դատարանը հետազոտում է գրավոր ապացույցները
Նաիր Յան - 05/10/2022
Ջերմուկն անցնում է բնականոն կյանքին. քաղաքապետ
Նաիր Յան - 05/10/2022
Եթե էկրանին չնայեի, կթվար՝ Ալիեւի ելույթն եմ լսում Միլի Մեջլիսում
Նաիր Յան - 05/10/2022
Թշնամին նորից կրակել է ականանետերից
Նաիր Յան - 05/10/2022
Ադրբեջանի ԶՈւ ստորաբաժանումները, ականանետերի և խոշոր տրամաչափի հրաձգային զինատեսակների կիրառմամբ, կրակ են բացել հայ-ադրբեջանական...
Իշխան Թովմասյան - 05/10/2022
Ալեն Սիմոնյանը շատ փոքր մարդ է, որ նրա ասածները մեկնաբանեմ. Մովսես Հակոբյան․ 168.am
Նաիր Յան - 05/10/2022
Ադրբեջանի 5 սկզբունքներում անընդունելի ոչինչ չկա. Արարատ Միրզոյան
Նաիր Յան - 05/10/2022
Կարեն Անդրեասյանը թողնում է Արդարադատության նախարարի պաշտոնը
Նաիր Յան - 05/10/2022
Փաշինյանն Արցախը ճանաչում է Ադրբեջանի մաս, Հայաստանն Ադրբեջանի մաս ճանաչելու հեռանկարի համար էլ տեղ...
Նաիր Յան - 05/10/2022
"Վահան Թեքեյան" Սոցիալ-Մշակութային Հիմնադրամ
Բոլոր իրավունքները պաշտպանված են։
Կայքի նյութերը տարածելիս հղումը կայքին պարտադիր է։
կապվել մեզ հետ: info@azg.am
© AZG-2022։ Կայքը պատրաստել է Vavati Group ընկերությունը